Kush do ta zëvendësojë Stros Kanin në postin e drejtorit të FMN-së?
Lista është e gjatë me kandidatë evrovianë dhe jo evropianë nga Kina, Afrika e Jugut e deri tek Meksika
Ish shefi i Fondit Monetar Ndërkombëtar, francezi Dominique Strauss-Kahn, është liruar me kusht nga një burg i Nju Jorkut, pas ndalimit të tij nën akuzën për tentim dhunimi. Tashmë, ka filluar debati se kush duhet ta zëvendësojë atë. Pavarësisht pohimit të pafajësisë, imazhet në pranga të Dominique Strauss-Kahn ishin të papërshtatshme për udhëheqësin e FMN-së. I pafajshëm apo jo, shumë njerëz përshi këtu edhe Sekretarin amerikan të Thesarit, thonë se dëmi është bërë. Gara për të gjetur pasuesin po vazhdon. Por analisti politik Daniel Gros thotë se gjetja e një udhëheqësi që do u pëlqej të 185 shteteve anëtare nuk është e lehtë. Që nga themelimi, FMN-ja është drejtuar kryesisht nga një evropian. Por ka kundërshtime në rritje për të këtë marrëveshje. Pekini këmbëngul se udhëheqësi i ardhëshëm i FMN-së duhet të reflektojë rritjen e fuqisë së vendeve në zhvillim. Lista e kandidatëve të mundëshëm është e gjatë. Aty përfshihen Zhu Min, zëvendës guvernator i bankës së Kinës; Agustin Carstens, guvernator i bankës qendrore të Meksikës dhe ish shefi i financës së Afrikës së Jugut, Trevor Manuel. Por Owen Barder me Qendrën për Zhvillime Globale e shikon çështjen të vështirë për kandidatë jo-evropianë. Mes kandidatëve më të preferuar evropianë janë Axel Weber, ish president i bankës gjermane Bundesbank dhe Ministrja franceze e Financave Christine Lagarde. Ekonomisti Jacob Kirkegaard thotë se tani kryeson francezja Lagarde. Të gjitha palët janë dakord se zgjedhja duhet të bëhet sipas meritave. Sëbashku, Shtetet e Bashkuara dhe vendet evropiane kanë më shumë se 50 përqind të fuqisë votuese në FMN. Amerika ende nuk ka mbajtur qendrim se kush duhet të plotësojë vendin e mbetur bosh nga largimi i Strauss-Kahn.